* *Τα δημοτικά τραγούδια δημιουργήθηκαν μέσα σε παραδοσιακές γεωργικές κοινωνίες με κλειστό χαρακτήρα και δομή . Δεν είναι δημιούργημα ενός μόνο ανθρώπου, αλλά του λαού. Η αρχική σύλληψή τους βέβαια γίνεται από ένα άτομο που έχει το χάρισμα της στιχουργίας. Εκφράζουν τους πόθους και τις λαχτάρες , τα ιδανικά και το πνεύμα του λαού*
* *Το δημοτικό τραγούδι συνοδεύεται με μουσική και άλλοτε με μουσική και χορό*
* *Με το πέρασμα των χρόνων οι άνθρωποι τροποποιούσαν το τραγούδι ανάλογα με τη διάθεση και την καλαισθησία τους. Γι’ αυτό τα δημοτικά τραγούδια σώζονται σε πολλές μορφές( παραλλαγές)*

# *ΔΙΑΙΡΕΣΗ ΤΩΝ ΔΗΜΟΤΙΚΩΝ ΤΡΑΓΟΥΔΙΩΝ*

*Τα δημοτικά τραγούδια τα χωρίζουμε σε:*

***Παραλογές****( αφηγούνται δραματικές περιπέτειες της ανθρώπινης ζωής).*

***Ιστορικά*** *( ακριτικά, κλέφτικα)*

***Κοινωνικά*** *( γιορταστικά, σατιρικά, της δουλειάς, της ξενιτιάς, της αγάπης, του γάμου, νανουρίσματα, κάλαντα, γνωμικά, μοιρολόγια, του κάτω κόσμου…)*

## ΧΑΡΑΚΤΗΡΙΣΤΙΚΑ ΔΗΜΟΤΙΚΩΝ ΤΡΑΓΟΥΔΙΩΝ

* *Λόγος* ***πυκνός και λιτός.*** *Χρησιμοποιούν ρήματα και ουσιαστικά και λίγα επίθετα*
* *Παρατακτική σύνδεση των προτάσεων, με κύριες προτάσεις και λίγες δευτερεύουσες*
* ***Γοργότητα*** *και* ***παραστατικότητα****. Τα ασήμαντα παραλείπονται και δίνονται μόνο τα σημαντικά.Έτσι η δράση προχωράει με γοργότερο ρυθμό. Π.χ:*

*Αρβανιτιά την πλάκωσε στου Δημουλά τον πύργο*

*«Γιώργαινα, ρίξε τ’άρματα , δεν είναι εδώ το Σούλι,*

*εδώ είσαι σκλάβα του πασά , σκλάβα των Αρβανίτων»*

* *Κάθε στίχος έχει νοηματική αυτοτέλεια, έτσι* ***δεν******παρατηρείται διασκελισμός****, δηλαδή ολοκλήρωση του νοήματος ενός στίχου στον επόμενο)*
* *Επανάληψη ή ολοκλήρωση του νοήματος του πρώτου ημιστίχιου στο δεύτερο*

*π.χ. Το Μάη επαντρεύτηκε , το Μάη γυναίκα πήρε.*

*Να κατακάτσει ο κουρνιαχτός, να σηκωθεί η αντάρα.*

* *Προσωποποίηση και* ***συμμετοχή των στοιχείων της φύσης****. Πουλιά , βουνά , άστρα μιλούν και συμπάσχουν με τους ανθρώπους*
* *Χρήση εκφραστικών μέσων. Υπάρχουν ζωντανές εικόνες, παρομοιώσεις, προσωποποιήσεις , υπερβολές*
* *Η χρήση του* ***μαγικού αριθμού 3*** *και των πολλαπλασίων του.( 12, 45, 60 κ.ά.) και* ***7***
* ***Ο νόμος των τριών (ή τριαδικό σχήμα):*** *Πολλές φορές όσα αναφέρονται σε ένα δημοτικό τραγούδι (πρόσωπα, έννοιες, καταστάσεις κ.ά.) παρουσιάζονται ανά τρία(με ανιούσα κλιμάκωση στο τρίτο) ή τρεις φορές*

*π.χ..το 'να να πάρει το σταυρό και τ' άλλο το βαγγέλιο, το τρίτο, το καλύτερο, την άγια τράπεζα μας...*

* *Η χρήση* ***άστοχων ή άσκοπων ερωτημάτων****. Διατυπώνονται 2-3 ερωτήματα*

*στα οποία δίνεται στη συνέχεια αρνητική απάντηση , για να δοθεί στο τέλος η*

*ορθή εξήγηση. π.χ:Μην ο Καλύβας έρχεται ,, μην ο Λεβεντογιάννης;*

*Ουδέ ο Καλύβας έρχεται, ουδέ ο Λεβεντογιάννης.*

*Ο Ομέρ Βρυώνης πλάκωσε με δεκαοχτώ χιλιάδες*

* *Το θέμα του* ***αδυνάτου****, π.χ:αν τρέμουν τ’ άγρια βουνά να τρέμει το γεφύρι*

*κι αν πέφτουν τ’ άγρια πουλιά, να πέφτουν οι διαβάτες.*

* ***Τα υπερφυσικό στοιχείο, οι υπερβολές: Ήρωες*** *έχουν υπερφυσικές δυνάμεις,*

*π.χ: στο έμπα χίλιους έκοψε, στο έβγα δυο χιλιάδες.*

* *Η χρήση* ***στερεότυπων εκφράσεων ή τυπικών μοτίβων****, όπως: τρία πουλάκια κάθονταν.*
* *Δεν υπάρχει ομοιοκαταληξία, εκτός από ελάχιστες εξαιρέσεις , μεταγενέστερες. Επίσης υπάρχουν τα δίστιχα σ’ όλη την Ελλάδα , αλλά κυρίως στην Κρήτη( λιανοτράγουδα).*
* *Μέτρο: Ο στίχος είναι* ***ιαμβικός δεκαπεντασύλλαβος*** *και χωρίζεται σε δύο ημιστίχια****.( αρχή της ισομετρίας)***
* *Παρατηρείται εναλλαγή διαλόγου – αφήγησης*

### *Το β΄ ημιστίχιο*

* *Πολλές φορές έχουμε μια απλή παραπλήρωση που δεν προσθέτει τίποτα*
* *Τις περισσότερες φορές η προσθήκη ευρύνει την εικόνα:*

*Εχάραζεν η Ανατολή και ρόδιζεν η Δύση.*

* *Ή έχουμε ένα βαθμιαίο δυνάμωμα στην ένταση:*

*Και μια γιορτή, μια Κυριακή , μια ’πίσημην ημέρα.*

* *Ή εκφραστική σαφήνεια( καθαρότητα, ενάργεια):*

*Τρία τουφέκια τού ’ριξαν, τα τρία αράδα αράδα, τόνα τον παίρνει στο πλευρό και τάλλο στο κεφάλι, το τρίτο τα φαρμακερό ανάμεσα στα μάτια*

* *Σπάνια η δυναμική κορύφωση έρχεται απλώς και με την εναλλαγή του χρόνου*

*του ρήματος.( αόριστος- ενεστώτας): μοιρολογούσαν κι έλεγαν, μοιρολογούν και λέγουν*